
ΑΠΟΦΑΣΕΙ Σ 

Αριθ. 1429 (1) 

Οργάνωση και λειτουργία της Επιτροπής Ελέγχου του 
άρθρου 21 του Ν. 3023/2002. 

Ο ΠΡΟΕΔΡΟΣΤΗΣ ΒΟΥΛΗΣΤΩΝ ΕΛΛΗΝΩΝ 

Έχοντας υπόψη: 

1. Τις διατάξεις των άρθρων 29παρ. 2 και 65 παρ. 6 του 
Συντάγματος. 

2. Τις διατάξεις του άρθρου 11 του Κανονισμού της Βου¬ 
λής (Μέρος Α' Κοινοβουλευτικό), σε συνδυασμό με τις 
διατάξεις των άρθρων 1 και 91 του Κανονισμού της Βου¬ 
λής (Μέρος Β'-ΦΕΚ51/Α/97). 

3. Τις διατάξεις των άρθρων 21 και 33 του Ν. 3023/02 
(ΦΕΚ 146/Α/25-6-02). 

4. Τις διατάξεις της παρ. 4του άρθρου 25 του Ν. 2429/96 
(ΦΕΚ 155/Α710.7.96), αποφασίζουμε: 

1. Στην Επιτροπή Ελέγχου του άρθρου 21 του Ν. 
3023/2002 προεδρεύει Αντιπρόεδρος της Βουλής, ο οποί¬ 
ος ορίζεται από το Προεδρείο της. 

2. Η Επιτροπή συνεδριάζει στο κτίριο της Βουλής. Τα μέ¬ 
λη της καλούνται σε συνεδρίαση κατόπιν έγγραφης προ- 
σκλήσεως του Προέδρου της προ τριών (3) τουλάχιστον 
εργάσιμων ημερών από την οριζόμενη στην πρόσκληση 
ημερομηνία συνεδριάσεως. Η προθεσμία αυτή μπορεί σε 
επείγουσα περίπτωση να συντμηθεί. 

Η Επιτροπή συνεδριάζει νομίμως όταν είναι παρόντα τα 
μισά τουλάχιστον από τα μέλη της, μεταξύ των οποίων 
ένας τουλάχιστον δικαστικός λειτουργός και οι αποφά¬ 
σεις της λαμβάνονται με απόλυτη πλειοψηφία των παρό¬ 
ντων μελών. Σε περίπτωση ισοψηφίας υπερισχύει η ψή¬ 
φος του Προέδρου της. 


Κατά τις συνεδριάσεις της Επιτροπής τηρούνται, από 
το γραμματέα της, συνοπτικά πρακτικά, τα οποία αφού 
καθαρογραφούν, υπογράφονται από τον Πρόεδρο και τα 
μέλη της. 

Γραμματέας της Επιτροπής ορίζεται από τον Πρόεδρο 
της υπάλληλος της Βουλής. 

3. Κατά την εκτέλεση του έργου της η Επιτροπή ενεργεί 
σύμφωνα με τις διατάξεις του άρθρου 21 του Ν. 
3023/2002 και τις παραγράφους 5 και 6 του άρθρου 26 
του Ν. 2429/1996. 

Ο Πρόεδρος της Επιτροπής θεωρεί, σύμφωνα με το άρ¬ 
θρο 16 παρ. 1 του Ν. 3023/2002, το πρώτο δεκαήμερο του 
μηνάς Ιανουάριου κάθε έτουςτο βιβλίο εσόδων - δαπανών 
των πολιτικών κομμάτων και των συνασπισμών κομμάτων, 
στα οποία καταβάλλεται κρατική, τακτική ή εκλογική χρη¬ 
ματοδότηση. 

Η Επιτροπή Ελέγχου θεωρεί τα στελέχη των αποδείξε¬ 
ων είσπραξης και των κουπονιών, όποτε υποβληθούν, 
σύμφωνα με το άρθρο 17 παρ. 2 του Ν. 3023/2002, θέτο¬ 
ντας επ’ αυτών την στρογγυλή σφραγίδα με την ένδειξη 
«Βουλή των Ελλήνων -Επιτροπή Ελέγχου». 

Τα στελέχη των αποδείξεων είσπραξης και των κουπο¬ 
νιών πρέπει να είναι αριθμημένα κατ’ αύξοντα αριθμό και 
με τυπωμένο το έτος εντός του οποίου πρόκειται να χρη¬ 
σιμοποιηθούν. 

4. Ο έλεγχος των οικονομικών των πολιτικών κομμάτων 
και συνασπισμών ολοκληρώνεται εντός τριών (3) μηνών 
από την περιέλευση στην Επιτροπή των στοιχείων, τα 
οποία προβλέπονται στις παραγράφους 4 και 2 των άρ¬ 
θρων 18 και 19 αντιστοίχωςτου Ν. 3023/2002. 

Ο έλεγχος των οικονομικών των υποψήφιων βουλευτών 
ολοκληρώνεται εντός πέντε (5) μηνών από την υποβολή 
στην Επιτροπή των στοιχείων, τα οποία προβλέπονται 
στην παράγραφο 2 του άρθρου 20 του Ν. 3023/2002. Με¬ 
τά το πέρας του ελέγχου συντάσσεται αναλυτική έκθεση 
στην οποία προσαρτάται ως παράρτημα η έκθεση των 
ορκωτών ελεγκτών. Η έκθεση της Επιτροπής με τα πα¬ 
ραρτήματα της, υποβάλλεται αμέσως στον Πρόεδρο της 
Βουλής και στον Υπουργό Εσωτερικών, Δημόσιας Διοί¬ 
κησης και Αποκέντρωσης και αποστέλλεται στα ελεγχό¬ 
μενα κόμματα και συνασπισμούς κομμάτων. Σε κάθε 
ελεγχόμενο υποψήφιο βουλευτή αποστέλλεται απόσπα¬ 
σμα της έκθεσης, το οποίο περιέχει το μέρος της που τον 
αφορά. 

5. Η Επιτροπή Ελέγχου υποστηρίζεται στο έργο της από 
ειδική υπηρεσία της Βουλής, η οποία προβλέπεται από το 
άρθρο 21 παρ. 7 του Ν. 3023/2002. Μέχρι την οργάνωση 
και στελέχωση της υπηρεσίας αυτής, η Επιτροπή θα υπο¬ 
στηρίζεται στο έργο της από το προσωπικό του Τρήματος 
Βουλευτών και Κομμάτων της Βουλής. 

6. Η δήλωση περιουσιακής κατάστασης υποβάλλεται 
μέσα σε τριάντα (30) ημέρες από την ορκωμοσία ή την 
ανάληψη καθηκόντων των κατά την παράγραφο 1 εδάφ. 
α' - ε'του άρθρου 24του Ν. 2429/1996 υπόχρεων, και επα- 
νυποβάλλεται κάθε χρόνο, εφόσον διατηρούν την ιδιότη¬ 
τα τους και επί τρία (3) χρόνια μετά την απώλεια ή λήξη 
της, το αργότερο μέσα σε τριάντα (30) ημέρες από την 
πάροδο της εκάστοτε προβλεπόμενης μακρότερης προ¬ 
θεσμίας για την υποβολή της δήλωσης φορολογίας εισο¬ 
δήματος φυσικών προσώπων. 

7. Η δήλωση περιουσιακής κατάστασης συντάσσεται 
σε ειδικό έντυπο, το περιεχόμενο του οποίου έχει καθορι¬ 
στεί με την 4238/3570/30.8.1996 απόφαση του Προέδρου 
της Βουλής και υποβάλλεται στην Ειδική Υπηρεσία της 
Βουλής, που θα υποστηρίξει το έργο της Επιτροπής. Μέ¬ 
χρι την οργάνωση και στελέχωση της Ειδικής Υπηρεσίας 
η δήλωση υποβάλλεται στην Επιτροπή Ελέγχου δια του 
Τμήματος Βουλευτών και Κομμάτων της Βουλής. 

Οι δηλώσεις των υποχρέων ελέγχονται από την Επιτρο¬ 
πή Ελέγχου και μετά το πέρας του ελέγχου συντάσσεται 
από αυτή πόρισμα, στο οποίο περιέχονται οι διαπιστώ¬ 
σεις σχετικώς με το περιεχόμενο των δηλώσεων και των 
τυχόν παραβάσεωντου νόμου. 

8.0 Πρόεδρος της Επιτροπής Ελέγχου, δια της Ειδικής 
Υπηρεσίας και μέχρι να οργανωθεί και στελεχωθεί αυτή 
δια του Τμήματος Βουλευτών και Κομμάτων της Βουλής, 
χορηγεί φωτοαντίγραφο οιασδήποτε δήλωσης περιου¬ 
σιακής κατάστασης, ύστερα από έγγραφη αίτηση διαπι¬ 
στευμένου στη Βουλή κοινοβουλευτικού συντάκτη μέσου 
μαζικής ενημέρωσης, με την υπόμνηση ότι η δημοσίευση 
στον Τύπο των δηλώσεων αυτών επιτρέπεται, με την προ¬ 
ϋπόθεση ότι θα δημοσιεύεται ολόκληρο το κείμενο της 
δήλωσης, όπως ορίζεται στη διάταξη της παραγράφου 4 
του άρθρου 25 του Ν. 2429/1996. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 2003 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 
-*- 

Αριθ. 1369 (2) 

Τροποποίηση αποφάσεως θέσεως σε ισχύ του Ειδικού Κα¬ 
νονισμού Λειτουργίας Υπηρεσίας Γραφείων Βουλευτών. 

Ο ΠΡΟΕΔΡΟΣΤΗΣ ΒΟΥΛΗΣΤΩΝ ΕΛΛΗΝΩΝ 

Έχοντας υπόψη: 

1. Τις διατάξεις των άρθρων 1,91 και 94 του Κανονισμού 
της Βουλής (Μέρος Β', ΦΕΚ51/Α/97), 

2. Την 5665/4260/27.8.2002 απόφασή μας (ΦΕΚ 
1123/Β/28.8.2002) με την οποία τέθηκε σε ισχύ ο Ειδικός 
Κανονισμός Λειτουργίας Υπηρεσίας Γ ραφείων Βουλευ¬ 
τών (ΤΜΗΜΑ Β'), 

3. Το γεγονός ότι στον Κ.Α. 0211 του προϋπολογισμού δα- 
πανώντης Βουλής υπάρχει σχετική πίστωση, αποφασίζουμε: 

Τροποποιούμε την 5665/4260/27.8.2002 απόφασή μας 
(ΦΕΚ 1123/Β728.8.2002) με την οποία τέθηκε σε ισχύ ο 
Ειδικός Κανονισμός Λειτουργίας Υπηρεσίας Γραφείων 
Βουλευτών (ΤΜΗΜΑ Β') ως εξής: 

1. Στην παρ. 1 εδαφ. δ του άρθρου 1 αντί του «Τρεις (3) 
«τίθεταιτο «Πέντε (5)». 

2. Στηνπαρ. 1 εδαφ. ετου άρθρου 1 αντίτου«Δέκα(10)» 
τίθεται το «Είκοσι (20)». 

3. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού δαπανών της Βου¬ 
λής και έχει εγγραφή σχετική πίστωση στον Κ.Α. 0211. 

4. Κατά τα λοιπά η 5665/4260/27.8.2002 (ΦΕΚ 1123/Β/ 
28.2.2002) απόφασή μας ισχύει ως έχει. 

5. Η απόφαση αυτή ισχύει από της δημοσιεύσεώς της 
στην Εφημερίδα της Κυβερνήσεως. 

Η απόφαση μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 4 Φεβρουάριου 2003 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






